## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. szeptember 28-i nyílt üléséről***

 Önkormányzati rendelet: 15/2017.(IX.29.)

 Határozat: 107-112/2017.(IX.30.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2017. szeptember 28-i nyílt üléséről |
| *Jelen vannak:* | Bebes István, Faragó Gábor, Tóth Gábor, Geosics László, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós, Tompa László képviselő-testületi tagok  |
| *Távol van:* | - |
| *Tanácskozási joggal meghívottak közül jelen van:*  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Buti László Tibor Közszolgálati Iroda vezetőjeKörmendy-Szalai Mónika a Projekt Iroda vezetője  |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes, az ülést 14 óra 00 perckor megnyitja. A negyedik napirendi pontba kéri felvenni az uszoda bérleti díjak megállapítása című előterjesztést. Kéri a módosított napirend elfogadását.

A Képviselő-testület a módosított javaslatot 11 igen szavazattal, 1 tartózkodás mellett elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról.

Előterjesztő: **Bebes** **István** polgármester

1. 2017. évi költségvetési rendelet módosítása.

Előterjesztő: **Bebes** **István** polgármester

1. Pályázat támogatás igénylésére.

Előterjesztő: **Bebes István** polgármester

1. Uszoda bérleti díjak megállapítása

Előterjesztő: **Bebes** **István** polgármester

1. Gördülő Fejlesztési Terv (GFT) elfogadása, víziközmű- szolgáltatás kapcsán, 2018-2032 közötti időszakra.

Előterjesztő: **Bebes István** polgármester

1. Támogatási kérelem ismételt benyújtása a Nemzetközi Visegrádi Alaphoz

Előterjesztő: **Bebes** **István** polgármester

1. Csatlakozás a Bursa Hungarica felsőoktatási önkormányzati ösztöndíj pályázati rendszerhez.

Előterjesztő: **Bebes István** polgármester

1. Októberi ünnepek előterjesztése

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

Bebes István elmondja, hogy augusztus 31-én az Olcsai-Kiss Zoltán Általános Iskola, hétfőn pedig a Rázsó Imre Szakgimnázium tanévnyitó ünnepségén részt vett. Szeptember 4-én tárgyalt a GYSEV Zrt. vezérigazgatójával az aktualitásokról. Megbeszélést folytatott a Belügyminisztérium közfoglalkoztatási és vízügyi helyettes államtitkárával KEHOP szennyvíz agglomeráció ügyében. Szeptember 5-én megbeszélést tartott a Nemzeti Kulturális Alap igazgatójával két pályázat kapcsán. Szeptember 6-án a Körmendi Rendészeti Szakgimnázium igazgatójával találkozott a tanévkezdési aktualitások kapcsán. Szeptember 12-én megbeszélést folytatott a Vasi Hegyhát- Rábamente Közhasznú Turisztikai Egyesület elnökével a CLLD projekt kapcsán, most már a fenntartás van napirenden, ami a költségvetést is érinti. Szeptember 15-én a TeSzedd! – Önkéntesen a tiszta Magyarországért országos mozgalom városi hulladékgyűjtő akcióját nyitotta meg, megköszöni mindenkinek a munkát. Részt vett a Régióhő Kft. fennállásának 25 éves jubileumi ünnepségén, a megjelenteket köszöntötte, példaértékű az együttműködés Szentgotthárd-Vasvár-Körmend között. Szeptember 18-án megbeszélést folytatott az Eszterháza Kulturális, Kutató- és Fesztiválközpont Közhasznú Nonprofit Kft. ügyvezetőjével, tájékozódott a működésről, üzemeltetésről. Szeptember 19-én részt vett a Szombathelyi Műszaki Szakképzési Centrum Rázsó Imre Szakgimnázium és Szakközépiskolában - Egis Zrt. közreműködésével - elkészült gyógyszerkészítmény- gyártó képzéshez kapcsolódó labor ünnepélyes átadásán. Szeptember 20-án a felújított Olcsai téri tömbbelső és Bercsényi utca bejárásán vett részt. Jelzi, hogy ha a lakók hozzá tudnak járulni egy terület megújításához, akkor ebben mindenkinek részt kell vállalnia, sok esetben tapasztalja, hogy az ottani cégek nem segítik a munkát. Szeptember 26-án 90 éves szépkorút köszöntött, emléklapot adott át részére. Részt vett a Körmend és Kistérsége Önkormányzati Társulás ülésén, ahol az évi előirányzat és költségvetési határozat módosítása, a Szociális Szolgáltató Alapító okiratának módosítása, ingatlan értékesítés volt napirenden, valamint részt vett a Körmend és Mikrotérsége Önkormányzati Társulás ülésén, ahol az évi előirányzat és költségvetési határozat módosítása volt napirenden. Szeptember 27-én tárgyalt a Nemzetgazdasági Minisztérium regionális fejlesztési programokért felelős helyettes államtitkárával a Zöldváros pályázat kapcsán, valamint megbeszélést folytatott a Belügyminisztérium önkormányzati helyettes államtitkárával: utak, Bartók 5., szociális foglalkoztatás, városgazdálkodási feladatok (temető, csapadékvíz, játszótér, vízkár elhárítási terv) kapcsán.

Bebes István polgármester kéri a beszámoló elfogadását.

*A Képviselő-testület a beszámolót 11 igen, 1 tartózkodás mellett elfogadja.*

**2./ 2017. évi költségvetési rendelet módosítása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy normatív előirányzatok miatt kell módosítani a 2017. évi költségvetést. A módosítás érinti a Körmendi Kulturális Központot, a közösségi közlekedést, a gyermekétkeztetést, a közfoglalkoztatást, illetve pályázatok miatti pénzügyi fedezetrendezést is tartalmaz a költségvetés.

Auer Miklós képviselő-testületi tag elmondja, hogy a bizottsági ülésen, amikor tárgyalták a költségvetést sok kérdésére kapott választ. A második oldalon az utolsó bekezdésnél van egy lakásfelújításra 1,5 millió forint, kérdezi, hogy ez egy vagy több lakást érint ez.

Bebes István polgármester elmondja, hogy egy ingatlanról van szó.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 2 tartózkodás mellett elfogadja, és a következő rendeletet alkotja:

**15/2017.(IX.29.) önkormányzati rendelet**

Körmend Város Önkormányzatának Körmend város Önkormányzata és intézményei 2017. évi költségvetéséről szóló 1/2017. (I.27.) rendeletének módosításáról

**3./ Pályázati támogatás igénylésére**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, ez Önkormányzatok Rendkívüli Támogatása címszó alatt szerepel az állami költségvetésben, évente két alkalommal lehet a város költségvetéséhez forrásokat igényelni. A képviselő-testület egyszer már ezt megtette, az a döntés jelen pillanatban folyamatban van és remélik, hogy valamikor szeptember, inkább október elején rendelkezésre tud állni. A második pályázatot viszont most tudják benyújtani. Eddig is ezek jelentették a plusz forrást, most is szükség van rá, a minimálbér rendezés és más önkormányzati területeket érintő feladatokhoz is szükség van a kiegészítő bevételek megteremtésére.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**107/2017.(IX.28.) önkormányzati határozat**

Körmend Város Önkormányzata Képviselő-testülete elhatározza, hogy a 2017. évi költségvetésről szóló 2016. évi XC. törvény 3. melléklet III. Önkormányzatok rendkívüli támogatása 1. pont alapján a rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

Felelős: Bebes István polgármester

Határidő: 2017. október 10.

**4./ Uszoda bérleti díjak megállapítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a képviselő-testület felé érkezett a kérés, hogy az uszodahasználatot illetően a nyugdíjas korosztály részére nincs megállapítva havi bérleti díj. Úgy érzi, hogy a kérés jogos, ezért javasolja, hogy állapítsa meg a Testület a nyugdíjasok részére is a havi bérleti díjat. Jelzi mindenki felé, hogy az uszoda működtetésének a költségei nagyon magasak, ezért olyan javaslatot terjesztettek elő, amely ezt visszatükrözi valamelyest.

Dr. Hadnagy Ádám képviselő-testületi tag elmondja, hogy egyetért az előterjesztéssel, viszont lenne egy felvetése: a nyugdíjas napijegy megállapítását is javasolja.

Bebes István polgármester elmondja, hogy képviselő úr kérését tiszteletben tartja, ugyanakkor az üzemeltetővel szükséges ilyen dologról beszélni. Szeretné azt is jelezni, hogy ezek mind kötelezettségekkel járnak, tehát nehogy bárki azt higgye, hogy az uszoda üzemeltetője ebből nagyon jól jár. Ő egyelőre ebben a körben azt kezdeményezi, hogy mivel a nyugdíjas korosztálynak mindig is nyugdíjas bérlete volt, amit ténylegesen jól működött, kéri, hogy most is ezt támogassák. Az üzemeltető elvégzi az ezzel kapcsolatos hatásvizsgálatot, utána jelentkezni fognak, és képviselő úrral is meg fogják ezt beszélni. Addig is kéri, hogy a testület hozzon döntést, hiszen a szezon megy, fontos a bérletárusítás.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**108/2017.(IX.28.) önkormányzati határozat**

Körmend város Önkormányzata Képviselő-testülete a tulajdonában és működtetésében álló városi uszoda nyugdíjasok általi használatának havi bérleti díját 2017. október 1-étől kezdődően 4900 Ft/hó összegben állapítja meg.

**5./ Gördülő fejlesztési terv elfogadása, víziközmű-szolgáltatás kapcsán 2018-2032 közötti időszakra**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a gördülő fejlesztési tervet az önkormányzat minden évben szeptemberben tárgyalja meg. A tervbe olyan beruházást jelenítenek meg, amelyek önkormányzati érdekeket szolgálnak, például az iparterületi fejlesztésre, a víz- és szennyvízvezetésre gondol itt. Jelzi a képviselő-testületnek, hogy Körmend agglomerációja bővül, több település is nyertes pályázattal bír a szennyvízelvezetése kialakítására, amely szennyvizek befogadója Körmend lesz, ez a telep fejlesztését megköveteli, amit jeleztek az illetékesek fele, így ezek pályázati forrásigénye is megjelenik most. Nem tartják ildomosnak, hogy Körmend saját használati díjából oldja meg ezeket a problémákat, reméli, hogy erre lesznek majd pályázatok, bár a tegnapi nap folyamán felmordult a méhkas, páran érkeztek a csatlakozó települések sorából, hogy őket megpróbálják kicsit presszionálni a hozzájárulás miatt, ezt persze megteszik, de várják, hogy segítsék őket a probléma megoldásában és ne csak Körmend tehertétele legyen ez. Az előterjesztés kiküldését követően, a héten érkezett egy kérés, amiről úgy érzik, még belefér az anyagba. A IV. Béla király utca – Bástya utca – József Attila utca és Bem József utca vízvezeték összekötés megtervezésére érkezett kérelem, amelynek költsége 600.000 Ft + ÁFA. Ezzel a tétellel javasolja módosítani a határozatot, mely kiadási tételt a V036 jelű Körmend ivóvíz-ellátási rendszer felújítás és beruházási tábláiban szereplő tartalékkeretek terhére javasol szerepeltetni, e módosítás a Vasivíz Zrt-vel egyeztetve lett.

Tompa László képviselő-testületi tag elmondja, hogy aggályosnak tartja, de egyben örül is, hogy hét település csatlakozik be Körmend ivóvíz és szennyvíz ellátásába, ugyanakkor felhívja a testület figyelmét arra, hogy nehogy ugyanabba a cipőbe kerüljenek, mint ahogy a Müllex eladását követően is kerültek, hogy a nyugdíjasoknál, egyedül élőknél növekedett a szemétdíj. Nehogy ez a növekmény – a becsatlakozók miatt, ahogy polgármester úr is mondta,– a körmendieket terhelje.

Bebes István polgármester elmondja, hogy képviselő úrnak azt látnia és tudnia kell, hogy a Müllex Kft. csak és kizárólag addig volt önkormányzati tulajdon, amíg a Magyar Állam ezt a tevékenységet nem vette és vonta magához. Ha képviselő úr azt gondolja, hogy ezt bármilyen szinten is befolyásolhatta volna Körmend Város Önkormányzata, akkor a válasz nem. Sem akkor, ha az önkormányzat résztulajdonos marad, sem akkor, ha kívül esik a tulajdonosi körön, nem az önkormányzat feladata a hulladékszállítás számlázása. Itt pedig kimondottan víz és csatornaszolgáltatásról van szó. A hét település becsatlakozása és a napirend is kimondottan arra vonatkozik, hogy ha ezek a települések rácsatlakoznak a körmendi szennyvíztisztítóra, akkor igenis az ő rácsatlakozásukkal együtt a telepnek a műszaki állapotát alkalmassá kell tenni arra, hogy olyan legyen a befogadó lehetőség, amiben később nem Körmendnek kell helyt állnia. Vannak rá fogadókészségek, nyilván azért is harcolnak, hogy további forrás érkezzen és Körmend kerülhessen be az agglomerációba, az elsőnél már benn vannak – Magyarszecsőd, Molnaszecsőd, Egyházashollós esetében, hogy ez forrásoldalról mit jelent, azt nem pontosan látják, van egy bizonyos forrás, ami rendelkezésre áll – ami pedig a másik négy, rácsatlakozni szándékozó települést illeti, ott még az elkövetkezendő időszakban kerül kidolgozásra a pályázat, de ott is az agglomeráció szereplőjeként természetesen szeretnék azt is forrásoldalról látni, hogy a szennyvíztisztító bővítése hogyan működik ezzel kapcsolatban. Itt különben egy egyeztetett együttműködésről van szó a Vasivíz Zrt-vel. A Vasivíz Zrt. is támogatja ezt a kezdeményezésüket, remélik, hogy megfelelő döntés fog születni.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a módosított határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**109/2017.(IX.28.) önkormányzati határozat**

Körmend Város Önkormányzata Képviselő-testülete megismerte, és az alábbi módosítással jóváhagyja a melléklet szerint elkészített, a vízi-közmű szolgáltatást érintő 15 éves -2018-2032 közötti- gördülő fejlesztési tervet az ivóvíz-, és a szennyvíz rendszer tekintetében:

Körmend város Önkormányzata 2018. évre betervezi a Körmend IV. Béla király u.- Bástya u. - József A. u. - Bem u. vízvezeték hálózat összekötés tervezési feladatainak megvalósítását, melyhez 600.000.-Ft+ÁFA összegű forrást rendel a V036 jelű Körmend ivóvíz-ellátási rendszer felújítási, és a beruházási tábláiban szereplő tartalékkeretek terhére.

 A Képviselő-testület ennek megfelelően kezdeményezi a tartalékkeretek ekkénti módosításának jóváhagyását.

A Képviselő-testület felhatalmazza polgármestert a szükséges intézkedések megtételére.

**6./ Támogatási kérelem ismételt benyújtása a Nemzetközi Visegrádi Alaphoz**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a korábbi – Roznov városával közösen kezdeményezett, Körmend által benyújtott – pályázat kiegészülne Roznov lengyel testvérvárosával, Sremmel. A döntéshozók, amikor azt mondták, hogy tovább kell ezen dolgozni, főként azt jelezték, hogy ne csak három Visegrádi ország szerepeljen, hanem négy. Most négy település nyújtja be a pályázatot, melyet a testület erősít meg.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**110/2017.(IX.28.) önkormányzati határozat**

Körmend Város Önkormányzata Képviselő-testülete

1. **támogatja, hogy a Nemzetközi Visegrádi Alap keretében** a kulturális rendezvényekre vonatkozó pályázati felhívásra Körmend Város Önkormányzata projektvezetőként, Roznov pod Radhostemmel, Povazská Bystricával és Sremmel társulva, „**Four Sounds, One Language**” címmel támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. október 1. – a pályázat beadása

**7./ Csatlakozás a Bursa Hungarica felsőoktatási önkormányzati ösztöndíj pályázati rendszerhez**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben csatlakozik Körmend a Bursa Hungarica állami ösztöndíjrendszerhez, amelyhez a város is ad a csatlakozásával jelentős támogatást. Ezt egészíti ki a város saját felsőoktatási ösztöndíjrendszere, így a jól tanuló diákoknak van lehetőségük segíteni a családot tanulmányaik finanszírozásával.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**111/2017.(IX.28.) önkormányzati határozat**

Körmend Város Önkormányzatának Képviselő-testülete

1. Felhatalmazza a polgármestert, hogy aláírja a csatlakozásról szóló „Csatlakozási nyilatkozat”-ot a 2018. évi Bursa Hungarica Felsőoktatási Önkormányzati Ösztöndíjrendszerhez.
2. Felhatalmazza a polgármestert, hogy aláírja a Bursa Hungarica Felsőoktatási Önkormányzati Ösztöndíjrendszer on-line adatbázisának használatáról szóló nyilatkozatot. Az adatok rögzítésével Károly Veronika köztisztviselőt bízza meg.
3. Az ösztöndíjrendszer pénzügyi alapjaként 1 000 eFt-ot különít el, mely összeg tartalmazza az „A” és „B” típusú pályázat alapján támogatott hallgatók ösztöndíját is.

**Határidő: 2017. október 3.**

**8./ Októberi ünnepek előkészítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Körmendi Kulturális Központ és Könyvtár terjesztette elő az Aradi vértanúk és az 56-os forradalom és szabadságharc évfordulójával kapcsolatos városi ünnepség tervezetét. A szónokok személyével kapcsolatban kell döntést hozni, a javaslatokat a bizottság meg is fogja tenni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva elmondja, hogy az Aradi vértanúk napján Hadnagyné Vörös Márt intézményvezetőt, míg az 56- os forradalom és szabadságharc évfordulóján Bebes István polgármestert javasolják szónoknak.

Auer Miklós képviselő-testületi tag elmondja, hogy október 6-ára Bana Tibort javasolja szónoknak. Kéri a testület, hogy döntsenek erről is.

Bebes István polgármester Auer Miklós által tett javaslatról kéri a döntést.

*Körmend Város Önkormányzata Képviselő-testülete a javaslatot 2 igen, 3 nem szavazattal, 7 tartózkodás mellett elutasítja.*

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 2 tartózkodás mellett elfogadja és a következő határozatot hozza:

**112/2017.(IX.28.) önkormányzati határozat**

1. Körmend város Önkormányzata Képviselő-testülete az aradi vértanúk napján megrendezésre kerülő városi megemlékezés szónokául **Hadnagyné Vörös Márta** személyt kéri fel tisztelettel.

2. Körmend város Önkormányzata Képviselő-testülete az 1956-os forradalom és szabadságharc évfordulójának napján megrendezésre kerülő városi megemlékezés szónokául **Bebes István polgármestert** kéri fel tisztelettel.

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Auer Miklós, Tompa László, Bán Miklós, Ferencz Gyula, Geosics László és Hadnagy Ádám képviselő-testületi tagok az interpellációra kapott választ elfogadják.

**Interpellációk:**

Geosics László képviselő-testületi tag elmondja, hogy az utóbbi időben lehullott nagy mennyiségű csapadék kellemetlenséget okozott a Babits Mihály utcában és a Vörösmarty Mihály utcában. A lakók jelzése szerint a víz inkább a lakóépületek felé vette az irányt, meg a pincékbe, tehát a falak állapota kezd vizesedni. Ez két kis rövid utca, a lakók szeretnék kérni a csapadékvíz-elvezető árok mielőbbi rendbetételét. A Bacsó Mihály és a Vörösmarty.

Bebes István polgármester elmondja, hogy az ezzel kapcsolatos írásbeli megkeresés az önkormányzat felé megérkezett, a kollégák dolgoznak az ügyön, a városgondnokság vezetőjével is egyeztetni fognak.

Forró Szilvia irodavezető elmondja, hogy előzetesen megtekintették a helyszínt, gyakorlatilag szikkasztó árkokról van szó, nincs összekötve semmivel, sem a Somogyi utcára, sem a Hunyadi utca fele nincs elvezetése, viszont az árkok többsége kizárólag papíron létezik, ugyanis be vannak temetve. Nem a városgondnokság és nem a város temette ezeket be. Szikkasztó árkokat kell tehát újra létesíteni, azonban tervezés nélkül nem tudják bekötni sem a Somogyi utcára, sem máshova, tehát ez egy átgondolást igényel. Mögötte is van több kisebb utcácska, tehát úgy kell gondolkodni, hogy ez egy vízgyűjtő terület.

Bebes István polgármester elmondja, hogy irodavezető asszony az állapotot jelezte. Voltak sejtései, mert a város többi részén ugyanezek a problémák több esetben fennállnak, hogy a szikkasztó árkok már nem léteznek, mert betemették, vagy az, hogy olyan átereszeket létesítettek a lakók, amelyek nem alkalmasak a vízelfolyásra, vagy nincs meg a lejtésük. A csapadékvíz-elvezető rendszerek megújítása most megkezdődik Körmend északi, keleti és nyugati városrészén, ez jó hír, és természetesen a továbblépés lehetőségeit is meg kell találni ezzel kapcsolatban. Azt gondolja, hogy a tervezést majd meg kell nézni, hogy egy kimondott komplexen kezelhető területre hogyan képzelhető az el. A képviselőknek is azt tudja jelezni, hogy az iroda megvizsgálja majd, ahogy az irodavezető asszony mondja, ennek a komplex kezelésének a lehetőségét és akkor jelezni fogják egyelőre azt, hogy mikor tudnak és mit elindítani, nyilván a testületnek ehhez forrást kell biztosítani, a forrást meg kell találni, úgyhogy lesz feladat nyilván ezzel.

Szabó Ferenc képviselő-testületi tag elmondja, hogy Kövesdi Imréné kereste meg őt levélben olyan ügyben, hogy az édesanyja 1945. március 27-én Körmenden, a második világháborúban a körmendi szőnyegbombázás áldozata lett. Azt szeretné kérni, hogy a világháborús emlékművön, ahol feltüntették az áldozatok nevét, az édesanyja neve is szerepeljen. Megbeszélte vele, hogy a kérelmező azt szeretné, ha Gergely Lajosné néven kerülne fel édesanyja neve az emlékműre. Megnézte kinn, a harmadik fekete márványtáblán van még bőven hely, tehát hely van, fel tudják vésni a nevet. Tehát ez lenne a kérése, hogy Gergely Lajosné nevét az I. II. világháborús emlékműre véssék fel.

Auer Miklós képviselő-testületi tag elmondja, hogy interpelláció helyett kérése vagy kérdése lenne, a Vida József utca Bástya utca kereszteződésénél romjaiban van egy kerékpártároló, azt vagy el kellene szállítani, vagy meg kellene csinálni.

További kérdés, vélemény nem hangzik el. Bebes István polgármester a Képviselő-testület ülését 14 óra 58 perckor bezárja.

K. m. f.

 Bebes István dr. Stepics Anita

 polgármester jegyző